[pic] | COMISIA COMUNITĂŢILOR EUROPENE |

Bruxelles, 18.2.2009

COM(2009) 71 final

2009/0021 (COD)

Propunere modificată de

DIRECTIVĂ A PARLAMENTULUI EUROPEAN ŞI A CONSILIULUI

privind protecţia lucrătorilor împotriva riscurilor legate de expunerea la azbest la locul de muncă

(Versiune codificată)

EXPUNERE DE MOTIVE

1. La 7 noiembrie 2006, Comisia a prezentat o propunere de Directivă a Parlamentului European şi a Consiliului de codificare a Directivei 83/477/CEE a Consiliului din 19 septembrie 1983 privind protecţia lucrătorilor împotriva riscurilor legate de expunerea la azbest la locul de muncă [1].

2. În avizul său din 2 februarie 2007, Grupul consultativ al serviciilor juridice, creat în temeiul Acordului interinstituţional din 20 decembrie 1994 privind metoda de lucru accelerată pentru codificarea oficială a textelor legislative[2] a declarat că propunerea menţionată la punctul 1 se limitează efectiv la o codificare pură şi simplă, fără o modificare de substanţă a actelor care fac obiectul codificării.

3. Având în vedere noile modificări[3] care au fost aduse între timp propunerii iniţiale menţionate la punctul 1 şi rezultatele lucrărilor deja realizate în cadrul Consiliului cu privire la această propunere, Comisia a hotărât să prezinte – în conformitate cu articolul 250 alineatul (2) din Tratatul CE - o propunere modificată de codificare a Directivei 83/477/CEE.

Această propunere modificată ţine în egală măsură cont de adaptările pur redacţionale sau formale sugerate de Grupul consultativ al serviciilor juridice şi care s-au dovedit fondate[4].

4. În raport cu propunerea prevăzută la punctul 1, schimbările aduse de prezenta propunere modificată sunt următoarele:

(1) se modifică a doua referire;

(2) se adaptează nota de subsol nr. 3;

(3) considerentele 2, 3 şi 4 se elimină;

(4) considerentele 5, 12, 14 şi 18 se modifică;

(5) la articolul 9 şi la articolul 18 alineatul (2), trimiterea la articolul 17 alineatul (2) din Directiva 89/391/CEE se înlocuieşte cu o trimitere la articolul 17 al respectivei directive;

(6) la articolul 18 alineatul (5), trimiterea la alineatul (2) se înlocuieşte cu trimiterea la alineatul (3);

(7) se introduce un nou articol 22; în consecinţă, articolele 22 – 25 devin articolele 23 – 26;

(8) la anexa II, partea A, tabelele se actualizează ca urmare a publicării Directivei 2007/30/CE; prin urmare, menţiunea care însoţeşte trimiterea la Directiva 98/24/CE a Consiliului se înlocuieşte cu menţiunea „numai articolul 13 alineatul (2)”;

(9) la anexa II, partea B, data 1 ianuarie 1987 se înlocuieşte cu 31 decembrie 1986; în nota de subsol corespunzătoare, data 1 ianuarie 1990 se înlocuieşte cu 31 decembrie 1989;

(10) la anexa III, tabelul de corespondenţă se adaptează în funcţie de modificările efectuate în dispozitiv.

5. În scopul facilitării lecturii şi examinării, textul complet al propunerii de codificare astfel cum a fost modificată este prezentat mai jos.

ê 83/477/CEE (adaptat)

2009/0021 (COD)

Propunere modificată de

DIRECTIVĂ A PARLAMENTULUI EUROPEAN ŞI A CONSILIULUI

privind protecţia lucrătorilor împotriva riscurilor legate de expunerea la azbest la locul de muncă (versiune codificată)

(Text cu relevanţă pentru SEE)

PARLAMENTUL EUROPEAN ŞI CONSILIUL UNIUNII EUROPENE,

având în vedere Tratatul de instituire a Comunităţii Europene, în special articolul Ö 137 alineatul (2) Õ ,

având în vedere propunerea Comisiei,

având în vedere avizul Comitetului Economic şi Social European[5],

Ö după consultarea Comitetului Regiunilor Õ ,

Ö hotărând în conformitate cu procedura prevăzută la articolul 251 din tratat[6] Õ ,

întrucât:

ê

(1) Directiva 83/477/CEE a Consiliului din 19 septembrie 1983 privind protecţia lucrătorilor împotriva riscurilor legate de expunerea la azbest la locul de muncă (a doua directivă specială în înţelesul articolului 8 din Directiva 80/1107/CEE)[7] a fost modificată de mai multe ori[8] şi în mod substanţial. Este necesar, din motive de claritate şi de raţionalizare, să se codifice directiva menţionată.

ê 83/477/CEE considerent 3 (adaptat)

(2) Azbestul este un agent Ö foarte periculos care poate cauza boli grave şi Õ care se găseşte într-un număr mare de situaţii la locul de muncă. Mulţi lucrători sunt, prin urmare, expuşi la un potenţial risc pentru sănătate. Crocidolitul este considerat un tip de azbest deosebit de periculos.

ê 83/477/CEE considerentele 1 şi 4 (adaptat)

(3) Deşi cunoştinţele ştiinţifice actuale nu permit stabilirea unui nivel sub care să nu mai existe riscuri pentru sănătate, o reducere a expunerii la azbest scade totuşi riscul apariţiei maladiei asociate azbestului. Ö Este necesar să se prevadă elaborarea unor măsuri specifice armonizate referitoare la protecţia lucrătorilor expuşi la azbest Õ. Prezenta directivă include condiţii minime care vor fi revizuite pe baza experienţei acumulate şi a realizărilor tehnologice din acest domeniu.

ê 83/477/CEE considerent 5

(4) Microscopia optică, deşi nu permite identificarea celor mai mici fibre dăunătoare sănătăţii, este metoda actuală cea mai utilizată pentru măsurarea periodică a azbestului.

ê 83/477/CEE considerent 6 (adaptat)

(5) Măsurile preventive pentru protecţia sănătăţii lucrătorilor expuşi la azbest şi obligaţia prevăzută pentru statele membre cu privire la supravegherea sănătăţii acestora sunt importante.

ê 2003/18/CE considerent 6

(6) Pentru a se asigura claritate în definirea fibrelor, acestea trebuie definite fie în termeni mineralogici, fie prin raportare la numărul CAS ( Chemical Abstract Service ).

ê 2003/18/CE considerent 7

(7) Fără a aduce atingere altor dispoziții comunitare privind comercializarea și utilizarea azbestului, limitarea activităților care implică expunerea la azbest trebuie să joace un rol foarte important în prevenirea bolilor asociate cu această expunere.

ê 2003/18/CE considerent 8

(8) Sistemul de notificare în cazul activităților care implică expunerea la azbest trebuie adaptat noilor situații de muncă.

ê 2003/18/CE considerent 9 (adaptat) şi 91/382/CEE considerent 7

(9) ÖInterzicerea aplicării azbestului prin intermediul procesului de pulverizare nu este suficientă pentru a preveni răspândirea în atmosferă a fibrelor de azbest Õ să fie Ö interzise de asemenea Õ activităţile care expun lucrătorii la fibre de azbest în timpul extragerii azbestului, al fabricării şi prelucrării produselor din azbest sau al fabricării şi prelucrării produselor care conţin fibre de azbest adăugate în mod deliberat, având în vedere nivelul de expunere ridicat şi greu de prevăzut.

ê 2003/18/CE considerent 10

(10) Pe baza celor mai recente cunoştinţe tehnice, este necesar să se definească metodologia de prelevare a probelor pentru măsurarea conţinutului de azbest în aer, precum şi metoda de numărare a fibrelor.

ê 2003/18/CE considerent 11 (adaptat) şi 91/382/CEE considerent 6

(11) Deşi nu a putut fi încă determinat pragul de expunere sub care azbestul nu prezintă risc de cancer, este necesară îmbunătăţirea protecţiei lucrătorilor Ö şi reducerea la minim a valorii Õ limită de expunere profesională la azbest.

ê 2003/18/CE considerent 12

(12) Este necesar ca angajatorii să aibă obligaţia, înainte de punerea în aplicare a proiectului de îndepărtare a azbestului, de a înregistra prezenţa sau presupusa prezenţă a azbestului în clădiri sau instalaţii şi de a comunica aceste informaţii celorlalte persoane care pot fi expuse la azbest în urma utilizării acestuia, a lucrărilor de întreţinere sau a altor activităţi în sau pe clădiri.

ê 2003/18/CE considerent 13

(13) Este indispensabil să se asigure că lucrările de demolare sau de îndepărtare a azbestului sunt efectuate de întreprinderi care cunosc toate precauţiile care trebuie luate pentru a proteja lucrătorii.

ê 2003/18/CE considerent 14

(14) Este necesar ca lucrătorii expuşi sau care pot fi expuşi la azbest să beneficieze de o formare profesională specifică, pentru a contribui în mod semnificativ la reducerea riscurilor legate de o astfel de expunere.

ê 2003/18/CE considerent 16 (adaptat)

(15) Ö Trebuie prevăzute Õ recomandări practice referitoare la supravegherea clinică a lucrătorilor expuşi pe baza celor mai recente cunoştinţe medicale în vederea depistării precoce a patologiilor legate de azbest.

ê 2003/18/CE considerent 17

(16) Dat fiind că obiectivul acţiunii preconizate, şi anume îmbunătăţirea protecţiei lucrătorilor împotriva riscurilor legate de expunerea la azbest la locul de muncă, nu poate fi realizat în măsură suficientă de statele membre şi poate, aşadar, din motive de amploare şi efecte ale acţiunii, să fie îndeplinit mai bine la nivel comunitar, Comunitatea poate adopta măsuri, în conformitate cu principiul subsidiarităţii enunţat la articolul 5 din tratat. În conformitate cu principiul proporţionalităţii enunţat în articolul menţionat, prezenta directivă nu depăşeşte ceea ce este necesar pentru realizarea acestui obiectiv.

ê 2003/18/CE considerentele 18 şi 19 (adaptat)

(17) Ö Dispoziţiile Õ prevăzute de prezenta directivă constituie un element concret în cadrul realizării dimensiunii sociale a pieţei interne. Aceste Ö dispoziţii Õ se limitează la minim pentru a nu îngreuna inutil crearea şi dezvoltarea întreprinderilor mici şi mijlocii.

ê

(18) Prezenta directivă nu trebuie să aducă atingere obligaţiilor statelor membre privind termenele de transpunere în dreptul intern a directivelor menţionate în anexa II, partea B,

ê 83/477/CEE (adaptat)

ADOPTĂ PREZENTA DIRECTIVĂ:

Articolul 1

(1) Prezenta directivă are ca obiect protecţia lucrătorilor împotriva riscurilor pentru sănătatea lor, inclusiv prevenirea acestor riscuri, care decurg sau pot decurge ca urmare a expunerii la azbest la locul de muncă.

Aceasta stabileşte valoarea limită Ö a acestei expuneri Õ , precum şi alte dispoziţii speciale.

(2) Prezenta directivă nu aduce atingere dreptului statelor membre de a aplica sau de a adopta acte cu putere de lege şi acte administrative care să asigure o protecţie mai mare lucrătorilor, în special cu privire la înlocuirea azbestului cu înlocuitori mai puţin periculoşi.

ê 2003/18/CE art. 1 pct. 2

Articolul 2

În sensul prezentei directive, termenul „azbest” desemnează următorii silicaţi fibroşi:

(a) actinolit de azbest CAS nr. 77536-66-4[9];

(b) grünerit (amosit) de azbest CAS nr. 12172-73-5[10];

(c) antofilit de azbest CAS nr. 77536-67-5[11];

(d) crisotil CAS nr. 12001-29-5[12];

(e) crocidolit CAS nr. 12001-28-4[13];

(f) tremolit de azbest CAS nr. 77536-68-6[14].

ê 83/477/CEE

Articolul 3

(1) Prezenta directivă se aplică activităţilor în care lucrătorii sunt sau pot fi expuşi în timpul lucrului la praf provenit din azbest sau din materiale ce conţin azbest.

(2) Pentru orice activitate care poate să prezinte un risc de expunere la praf provenit din azbest sau din materiale care conţin azbest, acest risc trebuie evaluat într-un mod care să permită determinarea naturii şi a gradului de expunere a lucrătorilor la praful provenit din azbest sau din materiale ce conţin azbest.

ê 2003/18/CE art. 1 pct. 3 lit. (a) (adaptat)

(3) În cazul în care expunerea lucrătorului este sporadică şi de mică intensitate şi dacă din rezultatele evaluării riscurilor, Ö menţionată Õ la alineatul (2), rezultă în mod clar că limita expunerii la azbest nu va fi depăşită în aerul din zona de activitate, articolele 4, 18 şi 19 pot să nu fie aplicate, în cazul în care munca implică:

(a) activităţi de întreţinere de scurtă durată şi discontinue, în care se manipulează numai materiale nefriabile;

(b) îndepărtarea fără deteriorare a unor materiale nedegradate, în care fibrele de azbest sunt legate strâns într-o matrice;

(c) încapsularea sau acoperirea cu înveliş protector a unor materiale conţinând azbest şi care se află în stare bună;

(d) monitorizarea şi controlul aerului, precum şi prelevarea de eşantioane pentru a determina dacă un anumit material conţine azbest.

ê 2003/18/CE art. 1 pct. 3 lit. (b)

(4) După consultarea partenerilor sociali, în conformitate cu legile şi practicile naţionale, statele membre enunţă directive practice pentru definirea expunerilor sporadice şi a expunerilor de mică intensitate prevăzute la alineatul (3).

ê 83/477/CEE (adaptat)

(5) Evaluarea Ö menţionată Õ la alineatul (2) face obiectul unei consultări a lucrătorilor şi a reprezentanţilor acestora din întreprindere sau unitate şi este revizuită, dacă există motive să se considere că este incorectă sau se produce o schimbare materială la locul de muncă.

Articolul 4

(1) Sub rezerva articolului 3 alineatul (3), se adoptă Ö măsurile menţionate la alineatele (2)-(5) Õ .

(2) Activităţile menţionate la articolul 3 alineatul (1) trebuie să facă obiectul unui sistem de notificare gestionat de către autoritatea competentă a statului membru.

ê 2003/18/CE art. 1 pct. 4 lit. (a) (adaptat)

(3) Notificarea Ö menţionată la alineatul (2) Õ este transmisă de către angajator autorităţii competente din statelor membre, înainte de începerea lucrărilor, în conformitate cu actele cu putere de lege şi cu actele administrative Ö de drept intern Õ.

Notificarea trebuie să cuprindă cel puţin o descriere succintă a:

(a) amplasamentului şantierului;

(b) tipului şi cantităţilor de azbest utilizate sau manipulate;

(c) activităţilor şi procedeelor aplicate;

(d) numărului de lucrători implicaţi;

(e) datei de începere a lucrărilor şi duratei activităţii;

(f) măsurilor luate pentru a limita expunerea lucrătorilor la azbest.

ê 83/477/CEE (adaptat)

(4) Lucrătorii şi reprezentanţii acestora din întreprindere sau unitate au acces la documentul care face obiectul notificării Ö menţionate la alineatul (2) Õ referitoare la propria lor întreprindere sau unitate, în conformitate cu Ö dreptul intern Õ .

ê 2003/18/CE art. 1 pct. 4 lit. (b)

(5) De fiecare dată când apare probabilitatea ca o modificare a condiţiilor de muncă să conducă la o creştere semnificativă a expunerii la praf provenit din azbest sau din materiale conţinând azbest, trebuie transmisă o nouă notificare.

ê 91/382/CEE art. 1 pct. 2

Articolul 5

Aplicarea azbestului prin pulverizare şi procedeele de lucru care implică utilizarea de materiale fonoabsorbante sau izolante de joasă densitate (mai mică de 1 g/cm3), care conţin azbest, sunt interzise.

ê 2003/18/CE art. 1 pct. 5

Fără a aduce atingere aplicării altor dispoziţii comunitare privind comercializarea şi folosirea azbestului, se interzic activităţile care expun lucrătorii la fibre de azbest în timpul extracţiei azbestului sau al fabricării şi prelucrării produselor din azbest sau al fabricării şi prelucrării produselor care conţin azbest adăugat în mod deliberat, cu excepţia tratării şi eliminării produselor provenite din demolare şi îndepărtarea azbestului.

ê 2003/18/CE art. 1 pct. 6

Articolul 6

Pentru toate activităţile prevăzute la articolul 3 alineatul (1), expunerea lucrătorilor la praf provenit din azbest sau din materiale conţinând azbest la locul de muncă trebuie redusă la minim şi, în orice caz, sub valoarea limită prevăzută la articolul 8, în special prin următoarele măsuri:

(a) numărul lucrătorilor expuşi sau care pot fi expuşi la praf provenit din azbest sau din materiale conţinând azbest trebuie limitat cât mai mult posibil;

(b) procesele de lucru trebuie concepute astfel încât să nu producă praf de azbest sau, dacă acest lucru se dovedeşte imposibil, să evite eliberarea de praf de azbest în aer;

(c) toate construcţiile şi echipamentele implicate în tratarea azbestului trebuie să poată fi curăţate şi întreţinute cu regularitate şi eficacitate;

(d) azbestul sau materialele conţinând azbest care pot produce praf trebuie depozitate şi transportate în ambalaje etanşe adecvate;

(e) deşeurile trebuie colectate şi eliminate de la locul de muncă cât mai rapid cu putinţă, în ambalaje etanşe adecvate, prevăzute cu etichete indicând că acestea conţin azbest; această măsură nu se aplică activităţilor miniere;astfel de deşeuri sunt tratate ulterior în conformitate cu Directiva 91/689/CEE a Consiliului[15].

ê 2003/18/CE art. 1 pct. 7

Articolul 7

(1) În funcţie de rezultatele evaluării iniţiale a riscului şi pentru a asigura respectarea valorii limită prevăzute în articolul 8, se efectuează cu regularitate măsurări ale concentraţiei de fibre de azbest în aer la locul de muncă.

(2) Prelevarea de probe trebuie să fie reprezentativă pentru expunerea personală a lucrătorului la praful provenit din azbest sau din materiale conţinând azbest.

(3) Prelevarea de probe se realizează după consultarea lucrătorilor şi/sau a reprezentanţilor lor în întreprinderi.

(4) Prelevarea de probe se realizează de către personalul cu calificările necesare. Probele prelevate sunt ulterior analizate în conformitate cu alineatul (6), în laboratoare dotate cu echipamente de numărare a fibrelor.

(5) Durata prelevării trebuie să fie astfel încât să se poată stabili expunerea reprezentativă pentru o perioadă de referinţă de 8 ore (un schimb) prin măsurări sau prin calcule ponderate în timp.

(6) Numărarea fibrelor se realizează de preferinţă cu microscopul cu contrast de fază (PCM), în conformitate cu metoda recomandată de Organizaţia Mondială a Sănătăţii (OMS) în 1997[16] sau cu orice altă metodă cu rezultate echivalente.

În scopul măsurării concentraţiei de azbest în aer, prevăzută în alineatul (1), se iau în considerare numai fibrele cu lungimea mai mare de 5 micrometri, lăţimea mai mică de 3 micrometri şi raportul lungime/lăţime mai mare de 3:1.

ê 2003/18/CE art. 1 pct. 8

Articolul 8

Angajatorii se asigură că nici un lucrător nu este expus la o concentraţie de azbest în suspensie în aer de peste 0,1 fibre pe cm3, măsurată în raport cu o medie ponderată în timp pe o perioadă de 8 ore (TWA).

ê 91/382/CEE art. 1 pct. 5

Articolul 9

ê 98/24/CE art. 13 alin (2) lit. (b) (adaptat)

Modificările necesare pentru adaptarea Ö anexei I Õ la prezenta directivă în funcţie de progresul tehnic se adoptă în conformitate cu procedura Ö menţionată Õ la articolul 17 din Directiva 89/391/CEE a Consiliului[17].

ê 83/477/CEE

è1 2003/18/CE art. 1 pct. 10 lit. (a)

Articolul 10

(1) è1 În cazul în care valoarea limită prevăzută la articolul 8 este depăşită, trebuie identificate cauzele depăşirii şi trebuie luate măsuri adecvate de remediere a situaţiei cât mai curând posibil ç.

Nu pot fi continuate activităţile în sectoarele afectate până când nu au fost luate măsurile specifice de protecţie a lucrătorilor în cauză.

(2) Pentru verificarea eficienţei măsurilor menţionate la alineatul (1) primul paragraf, se efectuează imediat încă o determinare a concentraţiilor de azbest din aer.

ê 2003/18/CE art. 1 pct. 10 lit. (b)

(3) În cazul în care expunerea nu poate fi redusă prin alte mijloace şi respectarea valorii limită impune utilizarea echipamentului respirator de protecţie individuală, acesta nu poate fi permanent şi este menţinut la minimul necesar pentru fiecare lucrător. Pentru orice perioadă necesitând purtarea unui echipament respirator de protecţie individuală, se prevăd pauze în funcţie de constrângerile fizice şi climaterice şi, după caz, în acord cu lucrătorii şi reprezentanţii acestora, în conformitate cu legile şi practicile interne.

ê 2003/18/CE art. 1 pct. 11

Articolul 11

Înainte de începerea lucrărilor de demolare sau de întreţinere, angajatorii iau toate măsurile, la nevoie prin obţinerea de informaţii de la proprietarii construcţiilor, pentru a identifica materialele care pot conţine azbest.

Dacă există cea mai mică îndoială privind prezenţa azbestului într-un material sau într-o construcţie, se respectă dispoziţiile aplicabile din prezenta directivă.

ê 83/477/CEE

Articolul 12

ê 2003/18/CE art. 1 pct. 12

În cazul în care anumite activităţi precum demolarea, îndepărtarea azbestului, repararea şi întreţinerea pentru care se estimează că valoarea limită prevăzută la articolul 8 va fi depăşită în pofida utilizării măsurilor tehnice preventive de limitare a conţinutului de azbest în aer, angajatorul defineşte măsurile destinate să asigure protecţia lucrătorilor pe durata activităţilor, în special următoarele:

(a) lucrătorii sunt dotaţi cu echipament respirator individual adecvat şi cu alte echipamente de protecţie individuală, pe care trebuie să le poarte; şi

(b) se montează panouri de avertizare indicând că se estimează depăşirea valorii limită prevăzute la articolul 8; şi

(c) se împiedică răspândirea prafului provenit din azbest sau din materiale conţinând azbest în afara construcţiei sau a zonei de lucru.

ê 83/477/CEE

Lucrătorii şi/sau reprezentanţii acestora din întreprindere sau unitate sunt consultaţi cu privire la măsurile respective înainte de desfăşurarea activităţilor în cauză.

Articolul 13

(1) Se elaborează un plan de lucru înainte de începerea lucrărilor de demolare sau de evacuare a azbestului şi produselor ce conţin azbest din clădiri, structuri, echipamente sau instalaţii sau de pe nave.

ê 2003/18/CE art. 1 pct. 13

(2) Planul menţionat la alineatul (1) trebuie să prevadă măsurile necesare pentru asigurarea siguranţei şi sănătăţii lucrătorilor la locul de muncă.

Planul trebuie să prevadă în special că:

(a) azbestul şi produsele conţinând azbest sunt eliminate înainte de aplicarea tehnicilor de demolare, cu excepţia cazului în care aceasta ar conduce la un risc mai mare pentru lucrători decât dacă azbestul şi/sau materialele conţinând azbest ar fi lăsate unde sunt;

(b) dacă este necesar, se furnizează echipamentul de protecţie individuală prevăzut la articolul 12 primul paragraf litera (a);

(c) atunci când se încheie lucrările de îndepărtare a azbestului sau de demolare, se verifică absenţa riscurilor datorate expunerii la azbest la locul de muncă, în conformitate cu legislaţia şi practicile naţionale.

ê 91/382/CEE art. 1 pct. 6 lit. (a)

La solicitarea autorităţilor competente, planul cuprinde informaţii despre următoarele:

(a) natura şi durata probabilă a lucrărilor;

(b) locul unde se desfăşoară lucrările;

(c) metodele aplicate atunci când lucrările presupun manipularea azbestului sau a unor materiale care conţin azbest;

(d) caracteristicile echipamentului folosit pentru:

(i) protecţia şi decontaminarea celor ce efectuează activitatea,

(ii) protecţia altor persoane prezente la locul de muncă sau în apropierea acestuia.

ê 91/382/CEE art. 1 pct. 6 lit. (b)

(3) La solicitarea autorităţilor competente, planul menţionat la alineatul (1) trebuie adus la cunoştinţa acestora înainte de începerea activităţii avute în vedere.

ê 2003/18/CE art. 1 pct. 14

Articolul 14

(1) Angajatorii au obligaţia de a prevedea o formare profesională adecvată pentru toţi lucrătorii care sunt sau pot fi expuşi la praf conţinând azbest. Această formare profesională trebuie asigurată la intervale regulate şi fără costuri pentru lucrători.

(2) Conţinutul formării profesionale trebuie să fie uşor de înţeles pentru lucrători. El trebuie să le permită să-şi însuşească cunoştinţele şi competenţele necesare în materie de prevenire şi de securitate, în special în ceea ce priveşte:

(a) proprietăţile azbestului şi efectele sale asupra sănătăţii, inclusiv efectul de sinergie cu fumatul;

(b) tipurile de produse şi materiale care pot conţine azbest;

(c) operaţiunile care pot conduce la expunere la azbest şi importanţa controalelor preventive pentru reducerea la minim a expunerii;

(d) practicile profesionale sigure, controalele şi echipamentele de protecţie;

(e) rolul adecvat, alternativele, alegerea, limitările şi modul corect de utilizare a echipamentelor respiratoare;

(f) procedurile de urgenţă;

(g) procedurile de decontaminare;

(h) eliminarea deşeurilor;

(i) cerinţele în materie de control medical.

(3) Orientările practice pentru formarea lucrătorilor care se ocupă de îndepărtarea azbestului se elaborează la nivel comunitar.

Articolul 15

Înainte de a executa lucrări de demolare sau de îndepărtare a azbestului, întreprinderile trebuie să facă dovada capacităţii lor în acest domeniu. Dovada se stabileşte în conformitate cu legislaţiile şi practicile interne.

ê 83/477/CEE

Articolul 16

(1) Pentru toate activităţile menţionate la articolul 3 alineatul (1) şi sub rezerva articolului 3 alineatul (3), se iau măsurile corespunzătoare pentru a garanta următoarele:

(a) locurile în care se desfăşoară activităţile menţionate anterior îndeplinesc următoarele condiţii:

(i) sunt demarcate în mod clar şi semnalizate cu panouri de avertizare;

(ii) nu sunt accesibile lucrătorilor, alţii decât cei care prin natura activităţii sau îndatoririlor lor, trebuie să intre acolo;

(iii) constituie sectoare în care ar trebui să nu se fumeze;

(b) se amenajează sectoare separate unde lucrătorii pot mânca şi bea, fără riscul contaminării cu praf de azbest;

(c) lucrătorii sunt dotaţi cu îmbrăcăminte de lucru sau de protecţie specifică; îmbrăcămintea de lucru sau de protecţie respectivă rămâne în întreprindere. Aceasta poate fi totuşi curăţată în unităţi din afara întreprinderii care sunt utilate pentru acest tip de activitate, dacă întreprinderea însăşi nu efectuează curăţarea; în această situaţie, îmbrăcămintea este transportată în recipiente închise;

(d) sunt prevăzute locuri separate de păstrare pentru îmbrăcămintea de lucru sau de protecţie şi pentru îmbrăcămintea de stradă;

(e) se asigură punerea la dispoziţia lucrătorilor de amenajări corespunzătoare şi specifice incluzând duşuri, în cazul operaţiunilor cu praf;

(f) echipamentul de protecţie se lasă într-un loc bine stabilit şi se verifică şi se curăţă după fiecare utilizare; se iau măsurile corespunzătoare pentru repararea sau înlocuirea echipamentului defect înainte de o nouă utilizare.

(2) Lucrătorii nu suportă costul măsurilor adoptate în temeiul alineatului (1).

Articolul 17

(1) Pentru activităţile menţionate la articolul 3 alineatul (1) se iau măsurile corespunzătoare pentru a garanta că lucrătorii şi reprezentanţii acestora din întreprindere sau unitate primesc informaţiile corespunzătoare cu privire la:

(a) posibilele riscuri pentru starea de sănătate datorită expunerii la praful provenit din azbest sau din materialele care conţin azbest;

(b) existenţa valorilor limită legale şi necesitatea supravegherii atmosferei;

(c) condiţiile de igienă, inclusiv necesitatea abţinerii de la fumat;

(d) precauţiile necesare cu privire la purtarea şi utilizarea echipamentului şi îmbrăcămintei de protecţie;

(e) precauţii speciale destinate minimizării expunerii la azbest.

(2) În afară de măsurile menţionate la alineatul (1) şi sub rezerva articolului 3 alineatul (3), se iau măsurile corespunzătoare pentru a garanta următoarele:

(a) lucrătorii şi/sau reprezentanţii acestora din întreprindere sau unitate au acces la rezultatele determinărilor de concentraţie a azbestului din aer şi primesc explicaţii cu privire la importanţa acestor rezultate;

ê 2003/18/CE art. 1 pct. 15

(b) dacă rezultatele depăşesc valoarea limită stabilită la articolul 8, lucrătorii în cauză şi reprezentanţii lor în cadrul întreprinderii sau unităţii sunt informaţi cât mai repede posibil despre aceste depăşiri şi cauzele lor, iar lucrătorii şi reprezentanţii lor în cadrul întreprinderii sau unităţii sunt consultaţi cu privire la măsurile care urmează să fie luate sau, în situaţii de urgenţă, sunt informaţi despre măsurile adoptate.

ê 83/477/CEE (adaptat)

è1 98/24/CE art. 13 alin. (2) lit. (c)

Articolul 18

(1) Sub rezerva articolului 3 alineatul (3), se adoptă Ö măsurile menţionate la alineatele (2)-(5) Õ.

(2) Trebuie să se asigure evaluarea stării de sănătate a fiecărui lucrător înainte de expunerea la praful provenit din azbest sau din materialele care conţin azbest la locul de muncă.

Această evaluare trebuie să includă un examen specific al plămânilor. Anexa I oferă recomandări practice pe care statele membre le pot consulta pentru supravegherea clinică a lucrătorilor; recomandările respective se adaptează în funcţie de progresele tehnice è1 potrivit procedurii Ö menţionate Õ la articolul 17 din Directiva 89/391/CEE ç.

Trebuie asigurată o nouă evaluare cel puţin o dată la fiecare trei ani, pe întreaga durată a expunerii.

Se întocmesc fişe medicale individuale, în conformitate cu legislaţia şi practica naţională pentru fiecare lucrător.

(3) Ca urmare a supravegherii clinice menţionate la Ö alineatul (2) al doilea paragraf Õ, medicul sau autoritatea răspunzătoare de supravegherea medicală a lucrătorilor ar trebui, în conformitate cu legislaţiile interne, să recomande sau să hotărască măsurile de protecţie individuală sau de prevenire ce trebuie adoptate

Acestea pot include, dacă este cazul, retragerea lucrătorului în cauză de la orice expunere la azbest.

ê 2003/18/CE art. 1 pct. 16

(4) Lucrătorilor trebuie să li se furnizeze informaţii şi consiliere privind orice evaluare a stării lor de sănătate la care pot fi supuşi după încheierea expunerii la azbest.

Medicul sau autoritatea care răspunde de supravegherea medicală a lucrătorilor poate recomanda continuarea supravegherii medicale după încetarea expunerii, pe durata pe care o consideră necesară pentru a proteja sănătatea persoanei în cauză.

Continuarea supravegherii are loc în conformitate cu legislaţiile şi practicile interne.

ê 83/477/CEE (adaptat)

(5) Lucrătorul sau angajatorul în cauză pot solicita o revizie a evaluărilor menţionate la alineatul (3), în conformitate cu Ö dreptul intern Õ.

Articolul 19

(1) Sub rezerva articolului 3 alineatul (3), se adoptă Ö măsurile menţionate la alineatele (2), (3) şi (4) Õ.

(2) Angajatorul trebuie să înscrie lucrătorii abilitaţi să desfăşoare activităţile menţionate la articolul 3 alineatul (1) într-un registru, în care să se precizeze natura şi durata activităţii şi expunerea la care sunt supuşi aceştia. Medicul şi autoritatea răspunzătoare de supravegherea medicală au acces la registrul respectiv. Fiecare lucrător are acces la rezultatele din registru referitoare la propria persoană. Lucrătorii şi reprezentanţii acestora au acces la informaţiile colective anonime din registru.

ê 2003/18/CE art. 1 pct. 17 (adaptat)

(3) Registrul menţionat la Ö alineatul 2 Õ şi dosarele medicale individuale prevăzute la articolul 18 Ö alineatul (2) al patrulea paragraf Õ se păstrează cel puţin 40 de ani de la încetarea expunerii, în conformitate cu legislaţiile şi practicile interne.

ê 2003/18/CE art. 1 pct. 18 (adaptat)

(4) Documentele prevăzute la Ö alineatul (3) Õ se pun la dispoziţia autorităţii responsabile în cazurile în care întreprinderea îşi încetează activitatea, în conformitate cu legislaţiile şi practicile interne.

ê 2003/18/CE art. 1 pct. 19

Articolul 20

Statele membre prevăd sancţiuni corespunzătoare aplicabile în cazul încălcării legislaţiei naţionale adoptate în temeiul prezentei directive. Aceste sancţiuni trebuie să fie eficiente, proporţionale şi disuasive.

ê 83/477/CEE

Articolul 21

Statele membre ţin evidenţa cazurilor recunoscute de azbestoză şi mezoteliom.

ê 2007/30/CE art. 2 pct. 1 (adaptat)

Ö Articolul 22

(1) La fiecare cinci ani, statele membre transmit Comisiei un raport cu privire la punerea în aplicare a prezentei directive sub forma unui capitol specific din raportul unic prevăzut la articolul 17a, alineatele (1), (2) şi (3) din Directiva 89/391CEE care serveşte drept bază pentru evaluarea care trebuie să fie efectuată de către Comisie în conformitate cu articolul 17a alineatul (4).

(2) Primul raport acoperă perioada 2007 – 2012 inclusiv Õ.

ê 83/477/CEE

Articolul 23

Comisiei îi sunt comunicate de către statele membre dispoziţiile de drept intern pe care acestea le adoptă în domeniul reglementat de prezenta directivă.

ê

Articolul 24

D irectiva 83/477/CEE, astfel cum a fost modificată prin directivele menţionate în anexa II, se abrogă, fără a aduce atingere obligaţiilor statelor membre în ceea ce priveşte termenele de transpunere în dreptul intern a directivelor menţionate în anexa II, partea B.

Trimiterile la directiva abrogată se înţeleg ca trimiteri la prezenta directivă şi se citesc în conformitate cu tabelul de corespondenţă din anexa III.

Articolul 25

Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene .

ê 83/477/CEE

Articolul 26

Prezenta directivă se adresează statelor membre.

Adoptată la Bruxelles, […]

Pentru Parlamentul European Pentru Consiliu

Preşedintele Preşedintele

[…] […]

ê 83/477/CEE (adaptat)

ANEXA I

Recomandări practice pentru controlul clinic al lucrătorilor, prevăzut la articolul 18 Ö alineatul (2) al doilea paragraf Õ

1. Cunoştinţele actuale arată că expunerea la fibre de azbest libere poate duce la următoarele maladii:

- azbestoză;

- mezoteliom;

- cancer pulmonar;

- cancer gastro-intestinal.

2. Medicul şi/sau autoritatea răspunzătoare de supravegherea medicală a lucrătorilor expuşi la azbest trebuie să cunoască condiţiile de expunere sau particularităţile fiecărui lucrător.

ê 2003/18/CE art. 1 pct. 21

3. Examinarea sănătăţii lucrătorilor se desfăşoară în conformitate cu principiile şi practicile medicinii muncii. Ea cuprinde cel puţin următoarele măsurări:

- întocmirea dosarului medical şi profesional al lucrătorului;

- o discuţie personală;

- o examinare clinică generală, în special a toracelui;

- teste ale funcţiei respiratorii (spirometrie şi curba debit-volum).

Medicul şi/sau autoritatea care răspunde de controlul sănătăţii hotărăşte cu privire la examinări suplimentare, cum ar fi testele citologice ale sputei sau o radiografie toracică sau o tomodensitometrie, pe baza celor mai recente cunoştinţe în materie de medicină a muncii.

___________

é

ANEXA II

Partea A

Directiva abrogată şi lista modificărilor ulterioare (menţionate la articolul 24)

Directiva 83/477/CEE a Consiliului (JO L 263, 24.9.1983, p. 25) |

Directiva 91/382/CEE a Consiliului (JO L 206, 29.7.1991, p. 16) |

Directiva 98/24/CE a Consiliului (JO L 131, 5.5.1998, p. 11) | numai articolul 13 alineatul (2) |

Directiva 2003/18/CE a Parlamentului European şi a Consiliului (JO L 97, 15.4.2003, p. 48) |

Directiva 2007/30/CE a Parlamentului European şi a Consiliului (JO L 165, 27.6.2007, p. 21) | numai articolul 2, punctul 1 |

Partea B

Termene de transpunere în dreptul intern (menţionate la articolul 24)

Directiva | Data limită de transpunere |

83/477/CEE | 31 decembrie 1986[18] |

91/382/CEE | 1 ianuarie1993[19] |

98/24/CE | 5 mai 2001 |

2003/18/CE | 14 aprilie 2006 |

2007/30/CE | 31 decembrie 2012 |

_____________

ANEXA III

TABEL DE CORESPONDENţă

Directiva 83/477/CEE | Prezenta directivă |

Articolul 1 alineatul (1) | Articolul 1 alineatul (1) |

Articolul 1 alineatul (2) | - |

Articolul 1 alineatul (3) | Articolul 1 alineatul (2) |

Articolul 2 de la prima liniuţă la a şasea liniuţă | Articolul 2 literele (a) – (f) |

Articolul 3 alineatele (1) - (3) | Articolul 3 de la alineatul (1) la alineatul (3) |

Articolul 3 alineatul 3a | Articolul 3 alineatul (4) |

Articolul 3 alineatul (4) | Articolul 3 alineatul (5) |

Articolul 4 cuvinte introductive | Articolul 4 alineatul (1) |

Articolul 4 punctul 1 | Articolul 4 alineatul (2) |

Articolul 4 punctul 2 | Articolul 4 alineatul (3) |

Articolul 4 punctul 3 | Articolul 4 alineatul (4) |

Articolul 4 punctul 4 | Articolul 4 alineatul (5) |

Articolul 5 | Articolul 5 |

Articolul 6 punctele 1 - 5 | Articolul 6 de la litera (a) la litera (e) |

Articolele 7 şi 8 | Articolele 7 şi 8 |

Articolul 9 alineatul (2) | Articolul 9 |

Articolul 10 | Articolul 10 |

Articolul 10a | Articolul 11 |

Articolul 11 alineatele (1) şi (2) | Articolul 12 primul şi al doilea paragraf |

Articolul 12 alineatul (1) | Articolul 13 alineatul (1) |

Articolul 12 alineatul (2) primul paragraf | Articolul 13 alineatul (2) primul paragraf |

Articolul 12 alineatul (2) al doilea paragraf prima liniuţă | Articolul 13 alineatul 2 al doilea paragraf litera (a) |

Articolul 12 alineatul (2) al doilea paragraf a doua liniuţă | Articolul 13 alineatul 2 al doilea paragraf litera (b) |

Articolul 12 alineatul (2) al doilea paragraf a treia liniuţă | Articolul 13 alineatul (2) al doilea paragraf litera (c) |

Articolul 12 alineatul (2) al treilea paragraf prima liniuţă | Articolul 13 alineatul (2) al treilea paragraf litera (a) |

Articolul 12 alineatul (2) al treilea paragraf a doua liniuţă | Articolul 13 alineatul (2) al treilea paragraf litera (b) |

Articolul 12 alineatul (2) al treilea paragraf a treia liniuţă | Articolul 13 alineatul (2) al treilea paragraf litera (c) |

Articolul 12 alineatul (2) al treilea paragraf a patra liniuţă | Articolul 13 alineatul (2) al treilea paragraf litera (d) |

Articolul 12 alineatul (2) al treilea paragraf a patra liniuţă prima sub-liniuţă | Articolul 13 alineatul (2) al treilea paragraf litera (d) (i) |

Articolul 12 alineatul (2) al treilea paragraf a patra liniuţă a doua sub-liniuţă | Articolul 13 alineatul (2) al treilea paragraf litera (d) (ii) |

Articolul 12 alineatul (3) | Articolul 13 alineatul (3) |

Articolul 12a | Articolul 14 |

Articolul 12b | Articolul 15 |

Articolul 13 alineatul (1) litera (a) | Articolul 16 alineatul (1) litera (a) |

Articolul 13 alineatul (1) litera (b) | Articolul 16 alineatul (1) litera (b) |

Articolul 13 alineatul (1) litera (c) (i) şi (ii) | Articolul 16 alineatul (1) litera (c) |

Articolul 13 alineatul (1) litera (c) (iii) | Articolul 16 alineatul (1) litera (d) |

Articolul 13 alineatul (1) litera (c) (iv) | Articolul 16 alineatul (1) litera (e) |

Articolul 13 alineatul (1) litera (c) (v) | Articolul 16 alineatul (1) litera (f) |

Articolul 13 alineatul (2) | Articolul 16 alineatul (2) |

Articolul 14 alineatul 1 teză introductivă | Articolul 17 alineatul 1 teză introductivă |

Articolul 14 alineatul 1 de la prima la cincia liniuţă | Articolul 17 alineatul (1) literele (a) – (e) |

Articolul 14 alineatul 2 | Articolul 17 alineatul 2 |

Articolul 15 teza introductivă | Articolul 18 alineatul (1) |

Articolul 15 punctele1 - 4 | Articolul 18 alineatele (2) – (5) |

Articolul 16 teza introductivă | Articolul 19 alineatul (1) |

Articolul 16 de la punctul 1 la punctul 3 | Articolul 19 de la alineatul (2) la alineatul (4) |

Articolul 16a | Articolul 20 |

Articolul 17 | Articolul 21 |

Articolul 17a | Articolul 22 alineatul (1) |

- | Articolul 22 alineatul (2) |

Articolul 18 alineatul (1) | - |

Articolul 18 alineatul (2) | Articolul 23 |

- | Articolul 24 |

- | Articolul 25 |

Articolul 19 | Articolul 26 |

Anexa II | Anexa I |

- | Anexa II |

- | Anexa III |

_____________

[1] COM(2006) 644 final, 7.11.2006.

[2] JO C 102, 4.4.1996, p. 2.

[3] JO L 165, 27.6.2007, p. 21.

[4] Cf. avizului Grupului consultativ din 2 februarie 2007.

[5] JO C […], […], p. […].

[6] JO C […], […], p. […].

[7] JO L 263, 24.9.1983, p. 25.

[8] A se vedea anexa II, partea A.

[9] Numărul din registrul Chemical Abstract Service (CAS).

[10] Numărul din registrul Chemical Abstract Service (CAS).

[11] Numărul din registrul Chemical Abstract Service (CAS).

[12] Numărul din registrul Chemical Abstract Service (CAS).

[13] Numărul din registrul Chemical Abstract Service (CAS).

[14] Numărul din registrul Chemical Abstract Service (CAS).

[15] JO L 377, 31.12.1991, p. 20.

[16] Determinarea concentraţiei de fibre în suspensie din aer. Metodă recomandată: microscopia optică cu contrast de fază (numărare pe membrană filtrantă) . ISBN 92-4-154496-1, OMS, Geneva, 1997.

[17] JO L 183, 29.6.1989, p. 1.

[18] Această dată este înlocuită cu data de 31 decembrie 1989 în ceea ce priveşte activităţile miniere cu azbest.

[19] Pentru Grecia, data de transpunere a directivei este 1 ianuarie 1996. Cu toate acestea, data de transpunere a dispoziţiilor privind activităţile miniere cu azbest este 1 ianuarie 1996 pentru toate statele membre şi 1 ianuarie 1999 pentru Grecia.